****

**ภาคผนวก ฎ**

**คำสั่งกองอำนวยการป้องกันและบรรเทาสาธารณภัยองค์การบริหารส่วนตำบลควนขนุน**

**เรื่อง การจัดตั้งกองอำนวยการป้องกันและบรรเทาสาธารณภัยองค์การบริหารส่วนตำบลควนขนุน**

**…………………………………….**

อาศัยอำนาจตามพระราชบัญญัติป้องกันและบรรเทาสาธารณภัย พ.ศ. 2550 มาตรา 15 และแผนการป้องกันและบรรเทาสาธารณภัยแห่งชาติ พ.ศ. 2558 บทที่ 3 หลักการจัดการความเสี่ยงจากสาธารณภัย ข้อ 3.2.2 ระดับปฏิบัติการ (๘) (กรณีองค์การบริหารส่วนตำบล) ที่กำหนดให้มีการจัดตั้ง **กองอำนวยการป้องกันและบรรเทาสาธารณภัยองค์การบริหารส่วนตำบลควนขนุน** โดยมีองค์ประกอบและอำนาจ หน้าที่ ดังนี้

 1. นายกองค์การบริหารส่วนตำบลควนขนุน ผู้อำนวยการ

๒. ปลัดองค์การบริหารส่วนตำบลควนขนุน รองผู้อำนวยการ

๓. รองนายกองค์การบริหารส่วนตำบลควนขนุน กรรมการ

๔. ผู้กำกับการสถานีตำรวจภูธรเขาชัยสน กรรมการ

๕. สัสดีอำเภอเขาชัยสน กรรมการ

๖. กำนันตำบลควนขนุน กรรมการ

๗. ผู้ใหญ่บ้านตำบลควนขนุนทุกหมู่บ้าน กรรมการ

๘. ผู้อำนวยการโรงพยาบาลส่งเสริมสุขภาพตำบลบ้านท่าลาด กรรมการ

๙. ประธานศูนย์ อปพร. อบต.ควนขนุน กรรมการ

๑๐. ผู้อำนวยการโรงเรียนบ้านท่าลาด กรรมการ

๑1. ผู้อำนวยการกอง/หัวหน้าส่วนทุกส่วน องค์การบริหารส่วนตำบลควนขนุน กรรมการ

๑2. หัวหน้าสำนักปลัด องค์การบริหารส่วนตำบลควนขนุน กรรมการ

 และเลขานุการ

**อำนาจหน้าที่**

 1. องค์การบริหารส่วนตำบลควนขนุน จัดทำแผนปฏิบัติการในการป้องกันและบรรเทาสาธารณภัย และแผนเผชิญเหตุองค์การบริหารส่วนตำบลควนขนุน เพื่ออำนวยการ ประสานงาน และปฏิบัติการป้องกันและบรรเทาสาธารณภัยขององค์การบริหารส่วนตำบลควนขนุน

 2. กำหนดแนวทางปฏิบัติเพื่อลดความเสี่ยงจากสาธารณภัย การเตรียมพร้อมรับมือกับสาธารณภัยองค์การบริหารส่วนตำบลควนขนุน และการฟื้นฟูของกองอำนวยการป้องกันและบรรเทาสาธารณภัย

 3. เผ้าระวังติดตามประเมิน และวิเคราะห์สถานการณ์สาธารณภัย เมื่อเกิดหรือคาดว่าจะเกิดสาธารณภัยขึ้นในเขตพื้นที่ให้เสนอผู้อำนวยการท้องถิ่นจัดตั้งศูนย์ปฏิบัติการฉุกเฉินองค์การบริหารส่วนตำบลควนขนุน เพื่อจัดการสาธารณภัยที่เกิดขึ้น

 4. เทศบาลตำบลเขาชัยสน สนับสนุนการป้องกันและบรรเทาสาธารณภัยให้ หรือเขตพื้นที่อื่น เมื่อได้รับการร้องขอ

/5. องค์การบริหารส่วนตำบล...

- 2 -

 5. องค์การบริหารส่วนตำบลควนขนุน รวบรวมและจัดทำคลังข้อมูลทรัพยากรในการป้องกันและบรรเทาสาธารณภัยในพื้นที่

6. ปฏิบัติหน้าที่อื่นใดตามที่นายอำเภอหรือกองอำนวยการป้องกันและบรรเทาสาธารณภัยองค์การบริหารส่วนตำบลควนขนุน หรือกองอำนวยการป้องกันและบรรเทาสาธารณภัยจังหวัดพัทลุง และผู้ว่าราชการจังหวัดพัทลุง นายอำเภอเขาชัยสน มอบหมาย

ทั้งนี้ ตั้งแต่บัดนี้เป็นต้นไป

 สั่ง ณ วันที่ เดือน ตุลาคม พ.ศ. 2564

 (นายเศรษฐา ชูดำ)

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลควนขนุน